**TISZAVASVÁRI VÁROS POLGÁRMESTERÉNEK**

**13/2020. (V.7.)**

**önkormányzati rendelete**

**a Tiszavasvári városban működő Városi Piac nyitva tartásáról és a 65. életévüket betöltött személy általi látogatásának eltérő szabályairól veszélyhelyzet idején**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti hatáskörében eljáró Tiszavasvári Város Polgármestere, a védelmi intézkedésekről szóló 168/2020. (IV.30.) Korm. rendelet 10. § (3) bekezdésében kapott felhatalmazás alapján a következőket rendeli el:

1. § (1) A Városi Piac vasárnaponként 06.00-12.00 óráig tart nyitva.

(2) A Tiszavasvári város közigazgatási területén működő Városi Piacot 65. életévét betöltött személy kizárólag 06.00-08.00 óra közötti időben látogathatja.

(3) A piacon 06.00-08.00 óra közötti időben az ott foglalkoztatottak és az árusítást végzők kivételével kizárólag az (2) bekezdés szerinti személy tartózkodhat.

2.§ (1) E rendelet 2020. május 10. napján lép hatályba.

(2) E rendelet a veszélyhelyzet elrendeléséről szóló 40/2020. (III.11.) Korm. rendelet szerinti veszélyhelyzet megszűnésével hatályát veszti.

Tiszavasvári, 2020. május 7.

 **Szőke Zoltán Dr. Kórik Zsuzsanna**

**polgármester jegyző**

A rendelet kihirdetve: 2020. május 7.

 **Dr. Kórik Zsuzsanna**

 **jegyző**

„*A Tiszavasvári városban működő Városi Piac nyitva tartásáról és a 65. életévüket betöltött személy általi látogatásának eltérő szabályairól veszélyhelyzet idején*” **13/2020. (V.7.) önkormányzati rendelet indokolása**

**1. Általános indokolás**

Tiszavasvári Város Polgármestere - veszélyhelyzetben átruházott hatáskörében - megalkotta a Városi Piac 65. életévét betöltött személyek általi látogatási rendjéről szóló rendeletét, mely a kijárási korlátozás megszűnésével hatályát vesztette. A védelmi intézkedésekről szóló 168/2020. (IV.30.) Korm. rendeletben foglalt felhatalmazás alapján a rendelet szabályozási tárgykörére vonatkozóan új rendelet megalkotása vált szükségessé.

**2. Részletes indokolás**

1. §-hoz

A településen működő Városi Piac nyitva tartásának és a 65. életévüket betöltött személyek általi látogatásának szabályait tartalmazza.

1. §-hoz

A rendelet hatályára vonatkozó rendelkezéseket tartalmazza.